**Projektas**

****

**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS TARYBOS 2016 M. BALANDŽIO 29 D. SPRENDIMU NR. TS-126 PATVIRTINTŲ KĖDAINIŲ MIESTO IR KITŲ GYVENAMŲJŲ VIETOVIŲ TVARKYMO IR ŠVAROS TAISYKLIŲ 10 PUNKTO GALIOJIMO SUSTABDYMO**

2017 m. gegužės 16 d. Nr. SP - 111

Kėdainiai

Vadovaudamasi Lietuvos Respublikos vietos savivaldos įstatymo 18 straipsnio 1 dalimi Kėdainių rajono savivaldybės taryba n u s p r e n d ž i a:

S u s t a b d y t i Kėdainių miesto ir kitų gyvenamųjų vietovių tvarkymo ir švaros taisyklių, patvirtintų Kėdainių rajono savivaldybės tarybos 2016 m. balandžio 29 d. sprendimu Nr. TS-126 „Dėl Kėdainių miesto ir kitų gyvenamųjų vietovių tvarkymo ir švaros taisyklių patvirtinimo“ 10 punkto galiojimą iki vietos gyventojų apklausos įvykdymo ir rezultatų svarstymo savivaldybės taryboje.

Savivaldybės meras

Dalius Ramonas Ovidijus Kačiulis Jolanta Sakaviečienė

2017-05- 2017-05- 2017-05-

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS TARYBOS 2016 M. BALANDŽIO 29 D. SPRENDIMU NR. TS-126 PATVIRTINTŲ KĖDAINIŲ MIESTO IR KITŲ GYVENAMŲJŲ VIETOVIŲ TVARKYMO IR ŠVAROS TAISYKLIŲ 10 PUNKTO GALIOJIMO SUSTABDYMO**

2017 m. gegužės 16 d.

Kėdainiai

**Parengto sprendimo projekto tikslai:** Sustabdyti Kėdainių rajono savivaldybės tarybos 2016 m. balandžio 29 d. sprendimu Nr. TS-126 patvirtintų Kėdainių miesto ir kitų gyvenamųjų vietovių tvarkymo ir švaros taisyklių (toliau – Taisyklės) 10 punkto galiojimą.

**Sprendimo projekto esmė**, **rengimo priežastys ir motyvai:**

Lietuvos Respublikos vietos savivaldos įstatymo 18 straipsnio 1 dalimi nustatyta, kad Savivaldybės tarybos priimtus teisės aktus gali sustabdyti, pakeisti ar panaikinti pati savivaldybės taryba. Siūlomu sprendimo projektu siūloma sustabdyti Kėdainių miesto ir kitų gyvenamųjų vietovių tvarkymo ir švaros taisyklių 10 punkto galiojimą. Taisyklių 10 punkte nustatyta, kad *Daugiabučių namų gyventojai, daugiabučių namų savininkų bendrijos ir administratoriai privalo vykdyti teritorijos priežiūrą Lietuvos Respublikos įstatymų, administracinių aktų, kitų teisės aktų pagrindu* *priskirtose, pagal Savivaldybės tarybos sprendimais patvirtintus detaliuosius planus suformuotose, o nesant detaliųjų planų – faktiškai naudojamose teritorijose, bet ne daugiau kaip 20 m nuo pastatų išorinių atitvarų.*

Kėdainių rajono savivaldybės daugiabučių namų bendrijų iniciatyvinė grupė 2017 m. kovo 17 d. raštu teikė Kėdainių miesto ir kitų gyvenamųjų vietovių tvarkymo ir švaros taisyklių 10 punkto pakeitimo projektą, kuriuo siūlė nustatyti, jog *daugiabučių namų gyventojai, daugiabučių namų savininkų bendrijos ir administratoriai privalo vykdyti teritorijos priežiūros darbus iki 6 metrų iš fasado pusės (nuo įėjimo pusės), išskyrus bendro naudojimo važiuojamąją dalį, ir vieną metrą aplink namą.* Sprendimų projektams dėl Taisyklių pakeitimo 2017 m. balandžio mėn. vykusiuose savivaldybės tarybos komitetų posėdžiuose nebuvo pritarta, klausimas buvo išbrauktas iš savivaldybės tarybos 2017 m. balandžio 28 d. posėdžio darbotvarkės. Vadovaujantis Vietos savivaldos įstatymo 40 str. savivaldybės meras inicijuoja vietos gyventojų apklausą dėl Taisyklių pakeitimo. Pagal įstatymą paskelbti apklausos rezultatai (gyventojų nuomonė dėl apklausai pateikto (pateiktų) klausimo (klausimų) turi būti svarstomi artimiausiame savivaldybės tarybos posėdyje. Iki to laiko siūloma stabdyti Taisyklių 10 p. galiojimą, kuriuo nustatyta daugiabučių namų gyventojų prievolė tvarkyti teritorijas priskirtas, pagal patvirtintus detaliuosius planus, arba 20 m nuo pastatų. Šias teritorijas iki Taisyklių pakeitimo svarstymo tvarkytų savivaldybės administracijos seniūnijos.

**Lėšų poreikis:** 2017 metams apie 53 tūkst. Eur.

**Laukiami rezultatai:**

Priėmus sprendimą bus sustabdytas Taisyklių 10 punkto galiojimas kol vyks vietos gyventojų apklausa ir Taisyklių pakeitimo svarstymas.

**Numatomo teisinio reguliavimo poveikio vertinimas**

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

Teisės ir viešosios tvarkos skyriaus vedėjas Dalius Ramonas